"حاضیردا آرتیق پروبلئم‌لره دیالوگ یولو ایله حل یول‌لاری آختاران بیر گونئی-دوغو آوروپا وار".
بونو خاریجی ایشلر ناظیری مولود چاووش اوغلو تورکیه-‌نین موقتی باشچی‌لیغی آلتیندا رئال‌لاش‌دیریلان گونئی-دوغو آوروپا امکداش‌لیق پروسه‌سی‌نین خاریجی ایشلر ناظیرلری ییغینجاغی‌نین آچیلیش حیسه‌سینده دئییب.
چاووش اوغلو جاری ایل عینی زاماندا فورومون 25 ایللیگینی ده قئید ائتدیک‌لرینی بیل‌دیره‌رک، "حاضیردا پروبلئم‌لره دیالوگ یولو ایله حل یول‌لاری آختاران بیر گونئی-دوغو آوروپا آوروپا وار. بؤلگه‌نین ان احاته‌لی فورومو اولان گونئی-دوغو آوروپا امکداش‌لیق پروسه‌سی بؤلگه اؤلکه‌لرینی ان چتین دؤورلرده بئله بیر آرایا گتیره بیله‌جک بیر پلاتفورما اولدو" دئییب.
چاووش اوغلو تورکیه-‌نین اوچونجو دفعه اوزرینه گؤتوردوگو نؤوبتی صدرلیگی زامانی 40-دان چوخ تدبیر کئچیردیگینی و ایلک دفعه تشکیل ائدیلن دیاسپورا و گنج‌لیک فوروم‌لاری‌نین دا اهمیت‌لی تدبیرلر آراسیندا اولدوغونو وورغولاییب.
چاووش اوغلو همین دؤورده 2030 استراتژی سندی‌نین حاضیرلانماسی‌نین دا اهمیت‌لی بیر آددیم اولدوغونو قئید ائدیب.
هر فورصتده بؤلگه‌نین یورو-آتلانتیک قوروم‌لارلا اینتگراسیونا وئردیک‌لری اهمیتی هر فورصتده وورغولادیق‌لارینی دیله گتیرن چاووش اوغلو "عضو اؤلکه‌لرین آوروپا بیرلیگی عضو‌لوگو پرسپکتیو‌لری‌نین گوجلندیریلمه‌سی بیزیم عمومی هدفیمیزدیر. آوروپا بیرلیگی آنجاق بوتون گونئی-دوغو آوروپا اؤلکه‌لری عضو اولدوقدا قلوبال گوج حالینا گله بیلر" دئییب.
چاووش اوغلو تورکیه-‌نین نؤوبتی صدرلیگی دؤورون‌دکی دستک‌لرینه گؤره تشککور ائده‌رک، نؤوبتی دؤور صدری (یونانیستان) آتنه اوغورلار دیله‌ییب و اونلارا هر جور دستک وئره‌جک‌لرینی سؤیله‌ییب.
چاووش اوغلو 2022-2023 دؤور باشچی‌لیغینی قبول ائتمگی قبول ائدن مونته نگرو-یا دا تشککور ائدیب.
گونئی-دوغو آوروپا امکداش‌لیق پروسه‌سی‌نین دؤولت و حکومت باشچی‌لاری ذیروه‌سی گونورتا‌دان سونرا جمهور باشقانی رجب طیب اردوغانین ایشتیراکی ایله کئچیریله‌جک.
